BVB Indicii fac un pas în față
*	Tranzacții de 45,8 milioane lei, sub media zilnică a anului 

Indicii Bursei de Valori București (BVB) au avut în mare parte creșteri, în sesiunea de tranzacționare de ieri, într-o zi cu aprecieri ușoare ale piețelor europene. Indicele BET, al celor mai lichide douăzeci de titluri de la BVB, a urcat cu 0,15%, la 18.427 de puncte, în vreme ce indicele BET-BK, reperul de randament al fondurilor de investiții în acțiuni, s-a apreciat cu 0,09%, până la 3.441 de puncte.